**ПОЛУГОДИШЊИ ИЗВЕШТАЈ ТИМА ЗА ЕСТЕТСКО УРЕЂЕЊЕ ШКОЛЕ ЗА ШКОЛСКУ 2021/2022. ГОДИНУ**

**Руководилац тима:** Мирјана Живковић

**Чланови тима:** Ацо Митровић, Биљанкица Војиновић, Мирјана Мартиновић, Зорана Јанковић, Тијана Перишић, Мирослав Станојевић

У току првог полугодишта Тим за естетско уређење одржао је пет састанака. Уредност у присуству чланова састанцима и стална сарадња допринели су остварењу укупних циљева и задатака. Предвиђене активности су остварене залагањем свих чланова, што се одразило на укупан културни живот школе.

**Циљеви рада:** Да се ученици у сарадњи са учитељима, наставницима и родитељима посвете естетском уређењу околине. Важно је да ученици уоче и схвате значај уређивања и улагања у своје окружење и да развију љубав према природи и својој околини. Тим за естетско уређење сарађује са ликовном секцијом, организује различите активности сходно датуму који представља, организује изложбе и радионице и његово присуство кроз ентеријер и екстеријер и укупан живот школе.

АВГУСТ

Крајем августа 2021. године након одржаног Наставничког већа, састао се Тим за естетско уређење школе. Након формирања тима, усвојен је план рада и предложен низ активности за наредну школску годину. За руководица тима изабрана је Мирјана Живковић.

СЕПТЕМБАР

У септембру је Тим за естетско уређење одржао састанак који је који је обухватио две реализоване тачке предвиђене планом и програмом:

* Уређење школских просторија за почетак школске године, у коме су активно учешће узели сви ученици, наставници и родитељи.
* Координатор је упознао чланове тима са активностима ШРП-а за школску 2021/2022. годину

ОКТОБАР

Током октобра активност тима је била најживља због Дечије недеље која је текла и сама од себе начинила динамику и животност. Спроведена је акција сређивања дворишта и простора око школе, обележен је Еколошки дан и Дан здраве хране хране. У акцији обележавања здраве хране ученици су активно учествовали у усвајању здравих навика и изради естетских предмета од воћа и поврћа. Деца су такође приредила изложбу на задату тему. Посебност је чинило и то што су деца прошетала селом у маскембалским костимима. Општу пажњу привукли су костими у топлим јесењим бојама са природним реквизитима.

НОВЕМБАР

У новембру тим је имао две акције: уређивање ходника у приземљу и на спрату у ком су учествовали наставници разредне и предметне наставе и припрема биљака у башти за презимљавање у ком су поред наставника учествовали и и ученици.

ДЕЦЕМБАР

У децембру, наставници и ученици су учествовали у припреми новогодишњих и божићних празника. Правили су еколошке украсе, декорисали учионице и приредили изложбу ученичких радова, цртежа, састава и честитки...

Све наведене активности детаљније бележи летопис. Фотографијом смо трајно овековечили дате догађаје и активности. Корона вирус нас је у по нечем спречио али је главнина наших активности остварена. Деца увек умеју да се радују, у сваком времену да цртају, пишу, трче и буду деца.

Децембар 2021.